Anexa 1

**Instrucțiuni completare formular cerere de finanțare**

Acest document reprezintă un îndrumar pentru completarea în sistemul informatic MySMIS2021 a unei cereri de finanțare pentru apelul de proiecte **PRSE/4.1/ITI/1/2025**, în cadrul Programului Regional Sud-Est 2021-2027.

Aici sunt descrise secțiunile cererii de finanțare, aplicabile acestui apel, ce trebuie completate în sistemul informatic MySMIS2021. Sunt incluse instrucțiuni, recomandări și explicații pentru completarea corectă a datelor solicitate.

Pentru a putea întocmi și depune o cerere de finanțare prin aplicația MySMIS, trebuie să vă creați mai întâi un cont de utilizator. De asemenea, este necesară identificarea, crearea unei entități juridice.

Pentru crearea unui cont de utilizator, identificarea electronică și crearea unei entități juridice, completarea funcțiilor din cererea de finanțare, utilizarea semnăturii digitale, vă rugăm să consultați inclusiv manualele și tutorialele privind utilizarea sistemului informatic MySMIS2021, disponibile la link-ul <https://www.fonduri-ue.ro/mysmis-2021>.

După crearea unui cont de utilizator și identificarea unei entități juridice (i.e. solicitantul), puteți selecta, dintre apelurile deschise în cadrul diferitelor programe regionale, apelul de proiecte PRSE/4.1/ITI/1/2025, în cadrul Programului Regional Sud-Est 2021-2027.

Înainte de a începe completarea cererii de finanțare, citiți cu atenție prevederile din ghidul specific aferent acestui apel și asigurați-vă că ați înțeles toate condițiile de accesare a finanțării.

Citiţi cu atenţie instrucţiunile, recomandările şi explicaţiile incluse în acest document înainte de completarea cererii de finanțare. Nerespectarea acestora poate conduce la respingerea cererii de finanțare pentru neconformitate administrativă sau depunctarea proiectului în etapa de evaluare tehnică și financiară.

Toate documentele încărcate în sistemul informatic MySMIS2021 trebuie să fie asumate prin semnarea cu un certificat digital calificat deținut de utilizator, cu respectarea prevederilor din ghidul solicitantului de finanțare.

Sistemul informatic MySMIS2021 permite atașarea, la anumite secțiuni, a unor documente la cererea de finanțare, prin încărcarea fișierelor ce conțin aceste documente.

Conform prevederilor din ghidul solicitantului de finanțare, este obligatorie anexarea documentelor enumerate la capitolele 7.4 - Anexe și documente obligatorii la depunerea cererii și 7.6 - Anexe și documente obligatorii la momentul contractării.

Anexele pot fi încărcate în totalitate la o singură secțiune din cererea de finanțare (spre exemplu, la secțiunea Solicitant), în copie format.pdf sub semnătură electronică extinsă certificată a reprezentantului legal al solicitantului/persoanei împuternicite. Documentele anexate vor fi scanate integral, denumite corespunzător, ușor de identificat și lizibile.

Documentele încărcate în sistemul informatic MySMIS2021, ca parte integrantă a documentaţiei cererii de finanţare, trebuie să fie lizibile, ușor de identificat, denumite corespunzător şi complete. Se recomandă scanarea planşelor, schiţelor, tabelelor de dimensiuni mari, la o rezoluţie adecvată pentru a asigura lizibilitatea.

Anexele cererii de finanțare, prevazute in Ghidul Solicitantului se vor încărca în sistemul informatic MySMIS2021.

**CEREREA DE FINANŢARE**

**Câmpurile: Program, Prioritate,**  **Obiectiv de politică,**  **Fond**, **Obiectiv specific**, **Cod Apel de proiecte,**  **Cod SMIS**, se generează automat de către sistemul informatic MySMIS2021**.**

**DENUMIRE PROIECT**

**Titlul proiectului**: de introdus de către utilizatorul care a adăugat proiectul.

**Codul SMIS:** Se generează automat de către sistemul informatic MySMIS2021.

**Sectiunea: SOLICITANT**

**Secţiune obligatorie** - include date financiare, date entitate, finanţări anterioare, din care: finanţări complementare.

Informatiile cu privire **la identificarea solicitantului, a reprezentantului legal și a sediului social sunt obligatorii și se completează la momentul definirii entității juridice.** Acestea trebuie să fie corelate cu cele din documentele statutare ale solicitantului de finanțare și din documentul de identificare a reprezentantului legal al solicitantului.

Aceste informații sunt preluate în mod automat din meniul entității juridice. În cazul în care informațiile din meniul entității juridice au fost modificate după adăugarea unui proiect, la acționarea butonului informațiile , informațiile se vor actualiza.



Se vor completa **Datele de identificare:**

* Denumire - introduceți denumirea solicitantului
* Tip organizație:

- Solicitanții care se încadrează în prevederile capitolului 5.1.2 Categorii de solicitanți eligibili din Ghidul Solcitantului vor selecta din nomenclatorulSolicitanților eligibili:

* Este intreprindere IMM: se selectează „nu”
* Cod fiscal: se introduce Codul de Identificare Fiscală
* Nr. înregistrare: se introduce numărul de înregistrare
* Registru: se completează automat de către sistem ”Registrul autorităților publice”
* Cod CAEN principal – se selectează codul CAEN principal al entității, din lista derulantă, dacă este cazul
* Data înființării: se completează automat de către sistem
* Înregistrat în scopuri de TVA: se selectează „DA” sau „NU”
* Tip entitate: se va selecta ,,Entitate de drept public”.

**Reprezentantul legal al solicitantului:** este persoana care are dreptul, conform actelor constitutive, să reprezinte organizaţia şi să semneze în numele acesteia.Datele de identificare ale acestuia trebuie să corespundă cu documentul de identificare încărcat.

**Sediul social:** se vor completa informațiile privind sediul social al solicitantului de finanțare: țară, județ, localitate, stradă, cod poștal, telefon și email.

**Structură grup:**

In cadrul prezentului apel se pot incheia parteneriate si protocoale; acestea sunt detaliate in ghidul solicitantului, in cadrul sectiunii 5.

**Conturi bancare**: se vor completa datele de identificare ale conturilor bancare ce se preconizează a fi utilizate în cadrul proiectului. Se va avea în vedere modelul standard de contract de finanțare cu privire la rambursarea/plata cheltuielilor.



**Exerciții financiare:** solicitantul de finanțare va completa datele financiare aferente ultimului exercițiu financiar încheiat, anterior depunerii cererii de finanțare, în corelare cu informațiile din situațiile financiare depuse la ANAF.



**Asistență acordată anterior**: se vor completa informații privind proiectele finanțate anterior, similare și/sau complementare cu prezentul proiect.

**Asistență solicitată:** se vor completa informații privind proiectele pentru care s-a solicitat finanțare, însă care se află în procesul de evaluare, selecție, contractare (nefiind emisă o decizie privind finanțarea). În această secțiune se vor include informații privind stadiul proiectelor și se va prezenta o scurtă descriere a acestora, a obiectivelor și a rezultatelor preconizate. Proiectele vor fi enumerate în ordinea descrescătoare în care acestea au fost depuse spre finanțare.



Din proiectele introduse solicitantul are posibilitatea să selecteze proiectele care să apară în cadrul cererii de finantare depuse, respectiv selectează care sunt proiectele complementare cu proiectul depus.



În cazul proiectelor implementate în parteneriat, informațiile de mai sus privind Solicitantul, se vor completa pentru fiecare membru al parteneriatului.

Membrii parteneriatului se vor asocia în proiect conform instrucțiunilor din Manualul de utilizare MySMIS2021 Front Office, disponibil la linkul: <https://www.fonduri-ue.ro/mysmis-2021#modulul-proiecte>.



Codul de asociere se generează automat de aplicație pentru fiecare proiect, este unic și nu se poate modifica.



**Sectiunea: RESPONSABIL PROIECT/PERSOANA DE CONTACT**

**Secţiune obligatorie**



**Responsabil de proiect**

Se va completa cu datele persoanei responsabile din partea solicitantului cu implementarea prezentului proiect (managerul de proiect).

**Persoana de contact**

Persoana de contact este persoana desemnată de solicitant să menţină contactul cu Autoritatea de Management în procesul de evaluare și selecție a Cererii de finanțare. Persoana de contact poate fi aceeași cu reprezentantul legal sau managerul de proiect.

**Sectiunea: ATRIBUTE PROIECT**

**Secţiune obligatorie**

Sebifează cu „DA” sau „NU”, după caz, pentru fiecare categorie enumerată mai jos:

**Proiect de importanță strategică**: Sebifează cu „NU”

**Proiectul figurează în tipul de acțiuni de importanță strategică**: Sebifează cu „NU”

**Proiect fazat:** Sebifează cu „NU”

**Sprijinul public va constitui ajutor de stat**: Sebifează cu „NU”

**Proiectul este în cadrul unei structuri „PPP”**: Sebifează cu „NU”

**Proiectul este generator de venit**: Sebifează cu „NU”.

**Proiectul este asociat cu site-ul Natura 2000**: Sebifează cu „DA” sau „NU”, după caz

**Contribuție la strategii de dezvoltare integrată teritorială (ITI)**: Sebifează cu „DA”

**Proiectul este instrument financiar**: Sebifează cu „NU”

**Proiectul contribuie la îndeplinirea condițiilor favorizante**: Se bifează cu „NU”



**Sectiunea: CAPACITATE SOLICITANT**

**Secţiune obligatorie**

****

**Sursa de cofinanțare:** se selectează din nomenclator „Buget local”, varianta aplicabilă acestui apel de proiecte.

**Categorie de beneficiar:** se selectează din nomenclator situația aplicabilă solicitantului de finanțare/liderului de parteneriat/membrului parteneriatului.

**Calitatea entității în proiect:** se selectează din nomenclator „Solicitant”, ,,Lider parteneriat” sau „Partener în proiect”, după caz.

**Cod CAEN relevant:** Nu se aplica

**Capacitatea administrativă**



Se va descrie capacitatea operaţională a solicitantului privind resursele umane necesare pentru implementarea proiectului și experiența relevantă a solicitantului în gestionarea fondurilor.

Se recomandă ca echipa de implementare a proiectului să fie formată din persoane cu experiență și calificare necesare pentru implementarea proiectului.

În cazul în care nu se intentioneaza sa se contracteze managementul proiectului, se va preciza numărul persoanelor implicate/avute în vedere pentru managementul proiectului, poziţia, atribuţiile şi rolul fiecărui membru din echipa de proiect, experienţa relevantă necesară pentru rolul propus în echipa de proiect.

**Capacitatea financiară**

Capacitatea financiară a solicitantului de finanțare, prin care acesta demonstrează că dispune de resursele necesare pentru acoperirea investiților planificate.

**Capacitatea tehnică**

* Nu este obligatoriu de completat in cadrul prezentului apel de proiecte

**Capacitatea juridică**

* Nu este obligatoriu de completat in cadrul prezentului apel de proiecte

**Sectiunea: LOCALIZARE PROIECT**

**Secţiune obligatorie**

Se completează datele de identificare ale locației de implementare a proiectului.

**Obiectiv specific:** se selectează din lista prestabilită obiectivul specific aferent apelului de proiecte

**Fond UE**: se selectează FEDR

**Județ**: se selectează din lista prestabilită județul în care se implementează proiectul.

**Localitate:** se selectează din lista prestabilită localitatea în care se implementează proiectul.

**Informații localizare proiect:** se va/vor introduce adresa/adresele exacte ale locației/locațiilor de implementare a proiectului, precum și alte date relevante despre localizarea proiectului.



**Sectiunea: ZONA GEOGRAFICĂ VIZATĂ DE PROIECT**

**Secţiune obligatorie**

Se va completa zona geografica vizata de proiect, arealul aferent zonei ITI Delta Dunării.

**Sectiunea: SCOPUL PROIECTULUI SI REALIZĂRILE PRECONIZATE**

**Secţiune obligatorie**

Se va completa scopul proiectului, precum si realizarile preconizate.

**Sectiunea: OBIECTIVE PROIECT**

**Secţiune obligatorie**

****

**Obiectivul general al proiectului/Scopul proiectului** - Se va prezenta si descrie obiectivul general a proiectului. Se va descrie contributia proiectuluila atingerea obiectivului specific „Dezvoltarea și creșterea unei mobilități naționale, regionale și locale durabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere”.



**Obiectivele specifice ale proiectului** - Se vor prezenta si descrie obiectivele specifice ale proiectului de investiție.

Atingerea tuturor obiectivelor specifice ar trebui să asigure realizarea obiectivului general al proiectului. Obiectivele trebuie să fie formulate clar, cuantificabile și în strânsă corelare cu activităţile şi rezultatele prevăzute a se realiza.

De regulă, obiectivele specifice sunt atinse ca urmare a realizării unei activităţi/set de activităţi din cadrul proiectului, în timp ce atingerea obiectivului general este o consecinţă a îndeplinirii obiectivelor specifice.



**Sectiunea: JUSTIFICARE/CONTEXT/RELEVANTA/ OPORTUNITATE SI CONTRIBUȚIA LA OBIECTIVUL SPECIFIC**

**Secţiune obligatorie**

**Justificare**

Se va descrie modul in care proiectul propus va conduce îndeplinirea obiectivelor priorității de investiție.

Justificați oportunitatea proiectului.

Informațiile cu privire la obiectivele proiectului, la contextul proiectului, precum și informațiile privind justificarea necesității implementării proiectului trebuie să fie corelate și coerente, fiind elemente ce se vor puncta în procesul de evaluare și selecție.

Informațiile și justificările trebuie să se bazeze pe studii și date statistice cât mai recente datei depunerii cererii de finanțare, iar sursele de unde au fost preluate trebuie să fie identificabile și verificabile.

În plus, se vor menționa măsurile de creștere a eficienței energetice de care a beneficiat deja clădirea prin alte programe/ fonduri (tipurile de lucrări de intervenție/ activități, infrastructurile/ segmentele de infrastructură asupra cărora acestea au fost realizate). Se vor prezenta informații referitoare la programul de finanțare, organizația finanțatoare/autoritatea contractantă, valoarea finanțării.

**Context**

Se vor prezenta:

* contextul promovării proiectului, precum și complementaritatea cu alte proiecte finanțate din fonduri europene sau alte surse;
* date generale privind investiția propusă;
* modul în care proiectul relaţionează/se încadrează/răspunde unei strategii naţionale în domeniu si modul în care proiectul se încadrează în strategia națională/județeană sau locală de dezvoltare etc;
* complementaritatea cu alte proiecte finanţate din fonduri publice/private în regiune/ judeţ;
* detalii referitoare la proiectele depus la altă entitate finanțatoare, dacă este cazul, în conformitate cu prevederile ghidului solicitantului:
  + titlul proiectului,
  + programul în cadrul căruia a fost depus,
  + Autoritatea de Management care gestionează programul,
  + codul SMIS, dacă a fost depus prin sistemul informatic MySMIS2021,
  + stadiul proiectului la momentul depunerii cererii de finanțare în cadrul PR SE.



**Relevanță:**

Se va detalia relevanța proiectului în contextul economic, social, demografic.



**Oportunitatea si contributia la obiectivul specific**

Se va descrie oportunitatea si contributia la obiectivul specific.

**Sectiunea: DESCRIERE INSTRUMENTE FINANCIARE FOLOSITE**

**Sectiune specifica apelului de proiecte**

Nu se aplica prezentului apel de proiecte

**Sectiunea: CARACTER DURABIL AL PROIECTULUI**

**Secţiune obligatorie**

Se vor descrie rezultatele asteptate/valorificarea acestora.





**Sectiunea: RISCURI**

**Secţiune obligatorie**

Se vor detalia constrângerile și riscurile legate de implementarea proiectului, precum și măsurile de contracarare a acestora.



Risc identificat - Se va completa pentru fiecare risc identificat pentru implementarea proiectului.

Masuri de atenuare ale riscului - Se vor descrie măsurile de diminuare/remediere (cu precizarea impactului pentru fiecare risc identificat –semnificativ/mediu/mic).



**Sectiunea: GRUP TINTA**

**Sectiune specifica apelului de proiecte**

Indicaţi și cuantificați grupurile/ entităţile care vor beneficia de rezultatele proiectului, direct sau indirect.



**Sectiunea: PRINCIPII ORIZONTALE**

**Secţiune obligatorie**

Se completează câmpurile: Egalitate de șanse, Dezvoltare durabilă, Imunizarea la schimbările climatice, Principiul DNSH.

* ***Egalitate de sanse***

Solicitantii trebuie sa respecte aspectele legate de egalitatea de șanse, de gen, nediscriminare și accesibilitatea pentru persoanele cu dizabilități conform legislației naționale și europene în vigoare începând cu data depunerii cererii de finanțare, pe tot parcursul procesului de evaluare, selecție și contractare, pe perioada de implementare, pe perioada de raportare și verificare finală a proiectului, precum și pe perioada de durabilitate a contractului de finanțare.

****

1. **Egalitate de gen**

Pentru a promova egalitatea de gen, proiectul trebuie să încorporeze diverse acțiuni, ca parte integrantă a stadiilor din ciclul de viață al unui proiect, care să reflecte modul în care va fi transpus principiul mai sus menționat.

Respectarea principiului egalității de gen presupune asigurarea unui nivel egal de vizibilitate, afirmare și participare pentru ambele sexe în toate sferele vieții publice și private. Egalitatea de gen este opusul inegalității de gen, nu a diferențelor de gen, și urmărește promovarea participării depline a femeilor și bărbaților în societate.

Se vor prezenta, după caz, acele măsuri specifice prin care se asigură respectarea prevederilor legale în domeniul egalității de gen.

Se completează cu o prezentare a modului în care beneficiarul va asigura egalitatea de șanse şi de tratament între angajați, femei şi bărbați, în cadrul relațiilor de muncă de orice fel.

1. **Nediscriminare**

Pentru a asigura respectarea principiului nediscriminării, proiectul trebuie să ofere o descriere a modului în care activitățile desfășurate se supun reglementărilor care interzic discriminarea.

Se completează cu o prezentare a modului în care beneficiarul va asigura condițiile pentru prevenirea oricărei forme de discriminare în implementarea proiectului.

Prin discriminare se înțelege „orice deosebire, excludere, restricție sau preferință, pe bază de rasă, naționalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice”

1. **Accesibilitate pentru persoane cu dizabilități**

Conceptul de accesibilitate este definit în „O Uniune a egalității: Strategia privind drepturile persoanelor cu handicap (2021-2030)” ca “un factor favorizant al drepturilor, al autonomiei și al egalității. Accesul la mediile construite și virtuale, la tehnologia informației și comunicațiilor (TIC), la bunuri și servicii, inclusiv la transport și infrastructură, este un factor favorizant al drepturilor și o condiție prealabilă pentru participarea deplină a persoanelor cu handicap în condiții egale cu ceilalți “.

Se completează cu o prezentare a modului în care solicitantul se va asigura că principiul accesibilității va fi respectat (în cadrul tuturor investițiilor în infrastructură, se va avea în vedere ca toate obstacolele fizice să fie înlăturate / ameliorate, vor fi prevăzute spații speciale de acces/ crearea de facilități/ adaptarea infrastructurii/ echipamentelor în vederea asigurării accesibilității pentru persoanele cu dizabilități, îndeplinind astfel prevederile legislației în vigoare cu privire la accesul în clădirile şi structurile de utilitate publică).

Specificați dacă proiectul prevede măsuri de adaptare a infrastructurii, inclusiv a echipamentelor și utilajelor pentru accesul și operarea de către persoane cu dizabilități, altele decât măsuri de conformare cu obligațiile legale în acest domeniu.

Dacă da, detaliați în ce constau aceste măsuri. Corelați informațiile furnizate cu descrierea investiției din secțiunile relevante ale cererii de finanțare, precum și cu bugetul proiectului.

1. **Schimbari demografice**

Nu este obligatorie completarea acestui câmp.

* ***Dezvoltare durabila***

A se vedea in acest sens Anexa 10 - Metodologie imunizare si DNSH.



1. **Poluatorul plateste**

Completarea acestei secțiuni din cererea de finanțare nu este obligatorie.

1. **Protecţia biodiversităţii**

Completarea acestei secțiuni din cererea de finanțare nu este obligatorie.

1. **Utilizarea eficientă a resurselor**

Se va completa cu descrierea efectivă a activităților din proiect orientate către direcționarea investițiilor spre opțiunile cele mai economice din punct de vedere al utilizării resurselor și cele mai durabile, implementarea unor soluții prietenoase cu mediul înconjurător.

Se descriu măsurile de îmbunătățire a calității mediului înconjurător și de creștere a eficienței energetice, referitoare la infrastructura realizată prin proiect şi echipamentele achiziționate, cu specificarea clară dacă proiectul prevede măsuri de îmbunătățire a calității mediului înconjurător și de creștere a eficienței energetice, altele decât măsurile de conformare cu obligațiile legale în aceste domenii.

Informațiile furnizate trebuie corelate cu descrierea investiției din secțiunile relevante ale cererii de finanțare, precum și cu bugetul proiectului.

1. **Reziliența la dezastre**

Se completează cu descrierea modului în care activitățile proiectului contribuie, spre exemplu, la măsurile de protecție a biodiversității, inclusiv crearea de zone umede, refacerea ecosistemelor şi alte măsuri de infrastructură verde, ce contribuie la reținerea naturală a apei şi reducerea riscului de secetă, prevenirea și reducerea riscurilor de inundații.

Se completează cu descrierea modului în care proiectul va ține cont de potențialul de atenuare al dezastrelor naturale şi de adaptare la acestea.

* ***Imunizarea la schimbările climatice***

A se vedea in acest sens Anexa 10 - Metodologie imunizare si DNSH.

Prin schimbări climatice se înțeleg acele schimbări ale climatului pe glob datorită activității umane, în principal datorită emisiilor de gaze cu efect de seră (CO2, metan, monoxid de azot etc.), al căror efect principal este încălzirea globală a atmosferei.

Adaptarea înseamnă luarea de măsuri pentru a consolida rezistența societății la schimbările climatice și pentru a reduce la minimum impactul efectelor negative ale acestora.

Atenuarea înseamnă reducerea sau limitarea emisiilor de gaze cu efect de seră.

Proiectul implementează măsuri de îmbunătățire a calității mediului înconjurător prin folosirea de mijloace tehnice de combatere a poluării şi a emisiilor de poluanți.

Se completează, spre exemplu, cu descrierea modului în care activitățile proiectului, prin măsurile propuse, contribuie direct sau indirect la sechestrarea carbonului etc;



* ***Principiul DNSH***

A se vedea in acest sens Anexa 10 - Metodologie imunizare si DNSH.

De asemenea, se va prezenta modalitatea de gestiune a deșeurilor și reciclarea acestora.



**Sectiunea: COERENTA CU POLITICA DE MEDIU**

**Sectiune specifica apelului de proiecte** **(daca este cazul)**

**Sectiunea: SCHIMBARI CLIMATICE SI DEZASTRE**

**Sectiune specifica apelului de proiecte (daca este cazul)**

**Sectiunea: DIRECTIVA SEA**

**Sectiune specifica apelului de proiecte (daca este cazul)**

**Sectiunea: DIRECTIVA EIM**

**Sectiune specifica apelului de proiecte (daca este cazul)**

**Sectiunea: DIRECTIVA PRIVIND HABITATELE**

**Sectiune specifica apelului de proiecte (daca este cazul)**

**Sectiunea: DIRECTIVA CADRU PRIVIND APA**

**Sectiune specifica apelului de proiecte (daca este cazul)**

**Sectiunea: ALTE DIRECTIVE DE MEDIU**

**Sectiune specifica apelului de proiecte (daca este cazul)**

**Sectiunea: METODOLOGIA DE IMPLEMENTARE PROIECT**

**Secţiune specifică apelului de proiecte**

Se va detalia managementul proiectului: organizațiile implicate, echipa de proiect, rolul managerului de proiect, repartizarea atribuțiilor, rolurile persoanelor implicate etc. În cazul în care se preconizează utilizarea unor servicii de management de proiect se va menționa acest aspect.

* activităţile de management ce vor face obiectul contractului de servicii de management al proiectului (delegate contractantului);
* modul în care veţi monitoriza şi controla activitatea contractantului care va furniza servicii de management a proiectului.

**Sectiunea: SPECIALIZARE INTELIGENTA**

**Sectiune specifica apelului de proiecte**

Nu se aplica prezentului apel de proiecte.

**Sectiunea: MATURITATEA PROIECTULUI**

**Secţiune specifică apelului de proiecte**

Se vor completa informații privind aspectele administrative ale proiectului: se va descrie stadiul obţinerii aprobărilor, autorizaţiilor, avizelor prevăzute de legislaţia în vigoare şi necesare pentru implementarea proiectului.

În cazul investițiilor demarate, se va detalia starea de evoluție a proiectului.



**Sectiunea: DESCRIEREA INVESTITIEI**

**Secţiune specifică apelului de proiecte**

****

Se va descrie investiția, specificând ce se dorește a se realiza prin proiect. Pentru atingerea **obiectivului specific** al acestei priorități de investiție sunt avute în vedere realizarea următoarelor **tipuri de investiții**:

**-** Modernizarea si reabilitarea drumurilor județene (pentru îmbunătățirea parametrilor relevanți - cresterea siguranței rutiere, portanței etc) care asigură conectivitatea, directă (DJ/trasee compuse din mai multe DJ legate direct) sau indirectă (DJ/trasee legate de rețea prin intermediul unui DN modernizat) cu rețeaua TEN-T, inclusiv prin:

* construirea/modernizarea/reabilitarea sensurilor giratorii, pasarelelor pietonale, a pasajelor rutiere, poduri și podețe, acces la proprietăți - aflate în domeniul public, precum și a stațiilor pentru transport public pe traseul DJ;
* construirea lucrărilor noi de artă ca parte a DJ, în funcție de soluțiile tehnice propuse;
* realizarea de investiții destinate siguranței rutiere pentru participanții la trafic /măsuri pentru creșterea siguranței rutiere precum:
* măsuri de siguranță pasivă (atenuatori de impact si parapete de ghidare);
* semnalizarea acustică și vizuală a sectoarelor de drum periculoase și obstacolelor prin utilizarea energiei verzi (benzi rezonatoare, limitatoare de viteză etc.);
* construirea de pasaje denivelate;
* construirea/amenajarea de sensuri giratorii;
* masuri de prevenire a incidentelor/accidentelor cauzate de fauna sălbatica (pasaje, tunele, casete betonate, canale pentru amfibieni etc.), construirea pasarelelor pietonale, acțiuni pentru siguranța rutiera pentru pietoni si bicicliști etc;
* realizarea de investiții specifice destinate mediului și rezilienței la măsuri climatice (în special plantări de aliniamente de arbori și arbuști în exteriorul amprizei drumului);
* măsuri de reducere a impactului asupra ariilor protejate prin realizarea, refacerea coridoarelor ecologice în scopul asigurării conectivității laterale;
* construirea/ modernizarea/ reabilitarea/ extinderea de pasaje/ noduri rutiere pentru a asigura conectivitatea la reteaua TEN-T. Construirea de pasaje/ noduri rutiere este eligibila doar pentru asigurarea conectivitatii directe a drumurilor judetene la reteaua TEN-T;
* construirea/ modernizarea stațiilor de transport public aflate pe traseul DJ, iar în localitățile deservite de DJ, măsuri privind asigurarea unui acces facil către gările feroviare, fluviale, îmbunătățind conexiunile modale.

**Sectiunea: DESCRIEREA FAZELOR PROIECTULUI**

**Secţiune specifică apelului de proiecte (daca este cazul)**

**Sectiunea: DESCRIERE PROIECT INCLUS IN TEN**

**Secţiune specifică apelului de proiecte (daca este cazul)**

**Sectiunea: DOCUMENTAȚII TEHNICO-ECONOMICE**

**Sectiunea: ACB – ANALIZA FINANCIARA**

**Sectiunea: ACB – ANALIZA ECONOMICA**

**Sectiunea: ACB – ANALIZA DE SENZITIVITATE**

**Sectiunea: MEDIU – COSTUL MASURILOR INCLUSE IN BUGETUL PROIECTULUI**

**Secţiune specifică apelului de proiecte**

**Sectiunea: Calendarul proiectului**

**Secţiune specifică apelului de proiecte – sectiune specifica proiectelor pre-definite (daca este cazul)**

**Sectiunea: Rezumat revizuiri aplicație**

**Secţiune specifică apelului de proiecte (daca este cazul)**

**Sectiunea: Descriere PPP**

Nu se aplica prezentului apel de proiecte.

**Sectiunea: Indicatori de realizare și de rezultat (program)**

**Secţiune obligatorie**

****

Câmpul ***Indicatori de realizare***:

* Se selectează din Nomenclator indicatorul prestabilit de realizare (de output) relevant:

**RCO46 - Lungimea drumurilor reconstruite sau modernizate – din afara TENT-T (km);**

Acest indicator se referă la lungimea totală a secțiunilor de drum non-TEN-T reconstruite sau modernizate și se măsoară în km. Se va lua în calcul doar lungimea secțiunilor de drum asupra cărora se intervine prin proiect fără a include lungimea sectoarelor intercalate, dacă este cazul, reconstruite/modernizate în cadrul altor proiecte.

Unitate de măsură: km

* Se selectează tipul de regiune – Mai puțin dezvoltată;
* Se completează cu valoarea țintă a indicatorului.



**RCO 74 – Populația vizată de proiecte derulate in cadrul strategiilor de dezvoltare teritorială integrată (persoane)**

Numărul de persoane acoperite de proiecte sprijinite de fonduri în cadrul strategiilor de dezvoltare teritorială integrată.

**RCO75 - Strategii de dezvoltare teritorială integrată care beneficiază de sprijin**

Valoarea țintă a indicatorului a fost estimata ca fiind egală cu valoarea numarului de Strategii de devoltare teritoriala integrata care beneficiaza de sprijin prin implementarea proiectelor din cadrul OS a (ii), respectiv 1 SIDD DD.

Câmpul ***Indicatorii de rezultat***:

Se selectează din Nomenclator indicatorii aferenti apelului de proiecte:

RCR 55 - Utilizatori anuali de drumuri nou construite, reconstruite, îmbunătățite sau modernizate (pasager-km/ an).

Acest indicator se referă la numărul total de pasageri-km parcurși pe drumuri nou construite, modernizate, reconstruit sau modernizat în cadrul proiectului. Valoarea atinsă este estimată ex-post pentru perioada de un an de la finalizarea intervenției. Indicatorul de referință se referă la numărul estimat de pasageri-km parcurși pe drumul respectiv în anul anterior începerii intervenției și poate fi zero pentru drumuri noi. Valoarea atinsă se calculează înmulțind (traficul mediu zilnic anual pe DJ conform studiu de trafic) \* 1,7 (nr. mediu pasageri pe autoturism în UE) \* 365 (zile pe an).

Unitate de măsură: Pasageri-km/an

Se vor detalia următoarele:

* Tipul de regiune – Mai puțin dezvoltată;
* Valoarea de bază;
* Anul de referință pentru valoarea de bază;
* Valoarea țintă a indicatorului – valoarea estimată a fi atinsă ca urmare a implementării proiectului.

Se va urmări corelarea cu informațiile menționate în secțiunea Rezultate așteptate din Cererea de finanțare.

Nu se accepta identificarea și cuantificarea în cadrul cererii de finanțare a altor indicatori în afara celor menționați în cadrul Ghidul specific apelului de proiecte.



**Sectiunea: Indicatori suplimentari proiect**

**Secţiune specifică apelului de proiecte**

Se va completa valoarea prognozată a indicatorilor de proiect de mai jos (valoarea la începutul implementării proiectului versus valoarea la finalul implementării proiectului):

Acesti indicatori fac fac obiectul monitorizării implementării și performanței investiției propuse prin proiect.

* sensuri giratorii construite/modernizate/reabilitate – număr;
* poduri construite/modernizate/reabilitate – număr;
* pasaje rutiere construite/modernizate/reabilitate – număr;
* pasarele pietonale – număr;
* stații pentru transport public pe traseul DJ construite/modernizate/reabilitate – număr;
* lucrări de artă [[1]](#footnote-1) construite – număr;
* categorii de elemente suplimentare destinate siguranței circulației – număr;
* categorii de elemente de prevenire a incidentelor/accidentelor cauzate de fauna sălbatică – număr;
* aliniamente de arbori și arbuști situate de-a lungul căilor de transport – km;
* lungime pistă simplă (cu un sens) de biciclete construită/modernizată/reabilitată (dacă pista are două sensuri de circulație se va menționa lungimea totală, însumând lungimile ambelor sensuri) – km;
* suprafață trotuare/trasee pietonale modernizate/realizate - mp.

**Notă!** Valorile preconizate trebuie să fie realiste, realizabile, măsurabile și în concordanță cu documentația tehnică care stă la baza proiectului.

Nu se acceptă identificarea și cuantificarea în cadrul cererii de finanțare a altor indicatori în afara celor menționați în cadrul Ghidul specific apelului de proiecte.

Se va urmări corelarea cu informațiile menționate în secțiunea *Rezultate așteptate* din Cererea de finanțare.

Pentru tipul de regiune se va completa Regiuni mai puțin dezvoltate.



**Sectiunea: Plan de achiziții**



**Secţiune obligatorie**

Atribuirea contractelor de lucrări, de furnizare şi de servicii trebuie să respecte prevederile legislației aplicabile în domeniul achizițiilor publice. Se va avea în vedere includerea tuturor achiziţiilor proiectului efectuate înainte de depunerea cererii de finanţare şi a celor preconizate a fi efectuate după semnarea contractului de finanţare, inclusiv a celor pentru care se intenţionează utilizarea procedurii de achiziţie directă.

****

**Sectiunea: Resurse umane implicate**

**Secţiune specifică apelului de proiecte**

Se vor include informații privind resursele umane implicate în implementarea proiectului (echipa de implementare a proiectului).

* Funcție (e.g. expert achiziții, jurist)
* Codul ocupației (codul ocupației conform COR) – se selectează din nomenclator
* CV și documente suport– se completează informațiile în corelare cu documentele justificative (CV și documente suport).

Se vor anexa CV-urile, respectiv fișele de post, în format PDF pentru toate persoanele care compun echipa de proiect.

Cheltuielile cu achiziționarea serviciilor de consultanță pentru managementul proiectului sunt eligibile. Se vor consulta detaliile privind condițiile de eligibilitate a cheltuielilor din Ghidul solicitantului de finanțare.

**Sectiunea: Rezultate așteptate / Realizări așteptate**

**Secţiune obligatorie**

Se vor mentiona rezultatele așteptate ca urmare a implementării proiectului. Rezultatele așteptate trebuie să fie realiste, realizabile, măsurabile și în concordanță cu indicatorii și obiectivele specifice ale proiectului, in conformitate cu informatiile prezentate in ghidul solicitantului, sectiunea 3.9.

**Obiectiv specific** – se va selecta obiectivul specific

**Fond UE** – se va selecta FEDR

**Descriere** – se vor enumera rezultatele așteptate ca urmare a realizării investiției

****

**Sectiunea: Activități**

**Sectiune obligatorie – include impartirea in activitate de baza si activitate conexa, unde este cazul, precum si graficul de implementare al proiectului**

**Obiectiv specific** – se va selecta obiectivul specific

**Fond UE** – se va selecta FEDR

**Titlu** – se va completa denumirea activității, conform tabelului de mai jos.

Se vor defini toate activitățile previzionate a fi realizate atât înainte, cât și după semnarea contractului de finanțare.

**Tip** – se va selecta „precontractuală” sau „postcontractuală”, după caz

**Activitate de bază** - se va selecta „DA” sau „NU”, după caz. Secțiunea prevede împărţirea activităților în: activitate de bază şi activitate conexă.

Pentru fiecare activitate se vor adăuga subactivități previzionate. La fiecare subactivitate se pot selecta unul sau mai multe rezultate definite la secțiunea Rezultate aşteptate/Realizări aşteptate.

****

****

**Diagrama GANTT** se va completa automat de către sistem.

**Sectiunea: Indicatori de etapa**

**Sectiune obligatorie**

Se vor completa atât Indicatori etapa de realizare cât și Indicatori etapă de reper în conformitate cu modelul din Anexa 2 - Plan de monitorizare.

Informațiile din această secțiune sunt corelate cu cele din secțiunea Indicatori prestabiliți.



**Sectiunea: Planul de monitorizare a proiectului**

**Sectiune obligatorie**

Secțiunea Plan de monitorizare se completează cu criteriile de validare.

****

**Sectiunea: Buget proiect**

**Sectiune obligatorie**

În vederea generării listei de lucrări/active corporale/necorporale/servicii aferente proiectului se vor respecta, următoarele reguli de completare:

* Pentru fiecare capitol/linie aferent/ă lucrărilor din Devizul general: 1, 2, 4.1, 4.2, 4.3, 4.4 5.1.1, 5.1.2, 5.3, 6.1, 6.2, 7.1 si 7.2 se va completa cumulat valoarea totală eligibilă și/sau neeligibilă;
* Pentru cheltuielile aferente serviciilor/activele corporale/activele necorporale, respectiv capitolele/liniile din Devizul general 3, 4.5, 4.6, 5.2, 5.4 se va defalca cheltuiala eligibilă și/sau neeligibilă la nivel de denumire servicii/active și preț unitar.

Pentru identificarea categoriilor și plafoanelor de cheltuieli eligibile aplicabile apelurilor de proiecte aferente operațiunii, precum și a categoriilor de cheltuieli neeligibile, se va consulta Ghidul solicitantului de finanțare, precum și Anexa 5 - Lista cheltuielilor eligibile.

La adăugarea unei cheltuieli, se vor completa următoarele:

**Obiectiv specific**: se selectează obiectivul

**Fond UE**: se selectează FEDR

**Denumire cheltuială**: se completează o descriere succintă a cheltuielii

**Justificare:** se completează o scurtă descriere a necesității efectuării cheltuielii

**Tip regiune**: se selectează „mai puțin dezvoltată”

**Tip cheltuială**: se selectează „Directă” sau „Indirectă”, după caz.

**Categorie cheltuială**: se selectează din nomenclator categoria de cheltuială, conform instrucțiunilor din **Anexa 5 - Lista cheltuielilor eligibile**

**Subcategorie cheltuială**: se selectează din nomenclator subcategoria de cheltuială corespondentă conform instrucțiunilor din **Anexa 5 - Lista cheltuielilor eligibile.**

**Unitate de măsură**: se completează unitatea de măsură

**Cantitate**: se completează cantitatea

**Preț unitar fără TVA**: se completează prețul unitar fără TVA

**Valoare totală TVA**: se completează valoarea totală a TVA pentru respectiva cheltuială

**Cheltuieli eligibile fără TVA**: se completează valoarea eligibilă a cheltuielii

**Total cheltuieli nerambursabile**: se completează valoarea finanțării nerambursabile aferentă respectivei cheltuieli.

**TVA eligibil**: se selectează „Da” sau „Nu”, după caz

**Ajutor de stat**: se selectează „Nu”

După completarea tuturor câmpurilor, se apasă butonul . În partea dreaptă a ecranului se afișează automat următoarele informații: Total valoare fără TVA, Total valoare cu TVA, Valoare TVA eligibil, Total cheltuieli eligibile, Cheltuieli neeligibile fără TVA. Valoare TVA neeligibilă, Total valoare neeligibilă fără TVA, Contribuție proprie eligibilă, Valoare cotă TVA.

În tabelul centralizator al bugetului în câmpul „Intensitate intervenție” se verifică procentul reprezentând cuantumul cofinanțării acordate aplicat la valoarea cheltuielii respective. Acesta trebuie să fie calculat corect conform informațiilor din Ghidul solicitantului de finanțare.

Valorile aferente fiecărui tip de cheltuială, valoarea fără TVA, valoarea TVA și valoarea totală, cu TVA a cererii de finanțare trebuie să fie corelate lanivel de zecimale cu valorile din devizul general, întocmit pe modelul din HG 907/29.11.2016, asumat de către reprezentantului legal al solicitantul de finanțare și de către proiectant/proiectanți.



**Sectiunea: Buget – zona vizată de proiect**

**Sectiune obligatorie**

**Sectiunea: Buget - Domeniu de intervenție**

**Sectiune obligatorie**

**Obiectiv specific:** se selectează obiectivul

**Fond UE**: se selectează FEDR

**Domeniu de intervenție**: se selectează din nomenclator domeniul de intervenție aplicabil

Se selectează ”adaugă” și se completează cu valoarea totală eligibilă a proiectului.

086 – Infrastructuri pentru combustibili alternativi

093 – Alte drumuri reconstruite sau modernizate (autostrazi, drumuri nationale, regionale sau locale)



**Sectiunea: Buget - Formă de sprijin**

**Sectiune obligatorie**

**Obiectiv specific:** se selectează obiectivul

**Fond UE**: se selectează FEDR

**Formă de sprijin**: se selectează din nomenclator „Granturi”:

**Buget eligibil**: se completează valoarea totală eligibilă a proiectului.



**Sectiunea: Buget – Dimensiune punere în practică teritorială**

**Sectiune obligatorie**

**Obiectiv specific:** se selectează obiectivul

**Fond UE**: se selectează FEDR

**Abordare mecanism aplicare teritorială**/**Tip mecanism de aplicare teritorială**:

Se selectează ”Alte abordări – Nici o orientare teritorială”.

**Buget eligibil**: se completează valoarea totală eligibilă a proiectului.



**Sectiunea: Buget - Activitate economică**

**Sectiune obligatorie**

**Obiectiv specific:** se selectează obiectivul

**Fond UE**: se selectează FEDR

**Activitate economică**: se selectează din nomenclator activitatea aplicabilă.

**Buget eligibil**: se completează valoarea totală eligibilă a proiectului.



**Sectiunea: Buget – Dimensiune Localizare**

**Sectiune obligatorie**

Secțiunea se completează automat cu informațiile completate în secțiunea Localizare proiect.

Se vor verifica informațiile completate, astfel încât acestea să fie corelate cu codurile arealului ITI Delta Dunării)



**Sectiunea: Buget - Teme secundare în cadrul FSE+**

**Sectiune obligatorie**



**Sectiunea: Buget - Dimensiunea egalității de gen**

**Sectiune obligatorie**

**Obiectiv specific:** se selectează obiectivul

**Fond UE**: se selectează FEDR

**Tip dimensiune a egalității de gen**: se selectează din nomenclator „Neutralitate de gen”

**Buget eligibil**: se completează valoarea totală eligibilă a proiectului.

****

**Sectiunea: Buget - Strategii macroregionale si bazin maritim**

**(daca este cazul)**

****

**Sectiune: Criterii evaluare ETF**

**Sectiune obligatorie**

Pentru fiecare criteriu/subcriteriu se va selecta opțiunea aplicabilă proiectului după apăsarea butonului .

Pentru fiecare criteriu/subcriteriu se va selecta o singură opțiune de răspuns/sau mai multe, dupa caz.

Solicitantul de finanțare va bifa îndeplinirea criteriilor ETF, argumentând pentru fiecare criteriu ipotezele îndeplinirii acestuia, în câmpul ”Explicație”.

Nu este permisă acordarea de punctaje intermediare.

După selectarea unei opțiuni, se va afișa punctajul obținut pentru fiecare criteriu.

Solicitantul de finanțare are posibilitatea de a descărca centralizatorul criteriilor.

**Sectiunea: Declaratia unica**

**Secţiune obligatorie**

Declarația unică este generată de sistemul informatic MySMIS2021, se completează de solicitant şi se semnează cu semnătură electronică extinsă de către reprezentantul legal al acestuia.

În cazurile excepționale prevăzute in Ghidul solicitantului de finanțare, în care cererea de finanțare și anexele acesteia sunt transmise de către o persoană împuternicită, Declarația unică va fi semnata cu semnătură electronică extinsă a împuternicitului.

Pentru încărcarea Declarației unice se apasă butonul  . Se vor bifa toate cerințele incluse în document.

Documentul Declarația unică se poate genera doar dacă sunt confirmate (bifate) toate criteriile de eligibilitate și dacă secțiunea bugetul proiectului nu are nicio informație necompletată. Orice modificare a bugetului proiectului după încărcarea declarației unice implică ștergerea acesteia!





**Sectiunea: Graficul de depunere a cererilor de prefinanțare/ plată/ rambursare**

**Sectiune specifica apelului de proiecte – se completeaza in etapa de contractare.**

**Sectiunea: Alte informatii**

**Secţiune specifică apelului de proiecte**

**Anexele Cererii de finanțare**

**Secţiune specifică apelului de proiecte**

1. poduri, viaducte, pasaje superioare etc. care se execută cu scopul de a susţine o cale de comunicaţie (şi) pentru a-i asigura continuitatea în cazul apariţiei unor obstacole (văi adânci, cursuri de apă etc.) [↑](#footnote-ref-1)